Ar bann a zo un doare treust, ul lodenn eta eus ar gloued. E galleg e c'hell ar ger "bann" bezañ troet gant "aile" (de moulin) pe gant "montant" rak lavaret e vez ivez "bannoù ar vilin", "bannoù ar skeul" ha "bannoù an nor". Gwiriet em eus e geriadur Le Gléau ha setu ar pezh am eus kavet:    Er pennad "Aile":  - Ar vilin ne dae ket en-dro d'an ampoent, hag he bannoù a chome e kroaz.    Er pennad "Montant":  - Volantin, harpet ouzh bann ar gloued.....  - pevar bann ar groaz....    Er pennad "Skeul":  - Montant d'une échelle: Bann, post  - Échelle double: Divskeul, skeul daou  vann.    Hag e lodenn c'hallek GBAV e c'heller adkavout BANN er pennadoù "Aile" ha "Montant" gant ar skouerioù "bannoù ar vilin" ha "bannoù ar glwed". Er pennad "Échelle" em eus kavet kement-mañ: Skeul (cf. bann, post & bazh-skeul). Met e pennad "Bann" al lodenn vrezhonek n'eus ket anv eus "bann ar skeul", pezh a gavan hegasus a-walc'h.    Lavaret em eus "ar bann" e-lec'h "ar gloued" dre ma'z on boas da dreuziñ an hent-houarn en ul lec'h ma ne vez ket stanket an hent-karr gant ur  gloued met gant ur bann hepken. Setu perak on bet plijet gant "banntreuz" hag a seblante din bezañ ar ger reizh. Bremañ avat, p'en em soñjan, e kav din e vefe marteze gwelloc'h ober gant "tremen a-rez" hag a c'hell bezañ implijet e pep degouezh hep ma vefe ret gouzout hag-eñ ez eus ur bann pe ur gloued (pe netra) o stankañ an hent dirak al linenn-houarn.    A galon    FL